Santos 43 is 'n selfsorgwoonstel met 2 slaapkamers en pragtige see-uitsigte op die derde vloer van 'n veilige kompleks in Santos-strand, Mosselbaai.
Die woonstel het plek vir 4 persone: daar is 'n dubbelbed in die hoofslaapkamer en 2 enkelbeddens in die tweede kamer. Verder is daar twee badkamers met stort- en badgeriewe. Die kombuis is volledig toegerus vir selfsorg en beskik oor 'n vrieskas/yskas, stoof, oond, mikrogolf, ketel en 'n ontbyt-toonbank met stoele. Verder is daar 'n wasmasjien en 'n tuimeldroër en die sitkamer is toegerus met 'n TV met DStv.
Skuifdeure lei na 'n klein stoep-area met see-uitsigte. 'n Gasbraaier word voorsien en daar is buiteparkeerplek met 24 uur-sekuriteit in die kompleks.